Cuneiform Tablet ICK 1 1
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
a-šùr-re-ṣí ù šu-sú-en₆ sà-ḫa-a e-pu-lu um-ma a-šùr-re-ṣí ù šu-sú-en₆-ma i-na-a ša ki-ma DAM.GÀR-ri-im a-ta ki-ma ra-mì-ni-kà kà-lu-a DUMU PÚZUR-{d}IŠKUR ki-ma ḫa-nu-nu DUMU ṣí-li-IŠTAR a-lá-ḫi-a DUMU nu-nu-ú ki-ma a-lá-bi₄-im DUMU a-šùr-ma-lik 4 a-tù-nu tap-pá-ú-tám té-pu-ša-ma ma-ma-an i ba-ri-ku-nu KÙ.BABBAR mì-ma lá na-dí-i 20 ma-na KÙ.BABBAR re-eš₁₅ KÙ.BABBAR a-na KÙ.AN ša-mì-im 0.5 ma-na KÙ.BABBAR a-na gám-ri-ku-nu i-na-a ša ki-ma DAM.GÀR i-dí-na-ku-nu-tí-ma KÙ.BABBAR a-na PUZUR₄-a-šùr DUMU a-šùr-i-mì-tí ša ki-ma DAM.GÀR pá-qí-id-ma a-ḫu-um ba-lúm a-ḫi-im mì-ma lá e-pá-áš i-na KÙ.AN ma-dim ša pì-kà a-na a-bi₄-ni ta-dí-nu 15.5 GÍN KÙ.AN PUZUR₄-a-šùr ù a-lá-bu-um i-na ḫa-tim iš-ú-mu-ma ku-wa-tí i-na lu-ḫu-sà-tí-a i-dí-nu-ni-ku-ma a-ṣé-er a-bi₄-ni ú-šé-bi₄-lu-ni-kà-ma ki-ma a-bu-ni É.GAL-lúm ú-kà-lu-šu ša KÙ.BABBAR 1 GÍN lá na-dá-tí-ni a-bu-ni tù-ni-ma KÙ.AN ta-áp-qí-id ú a-ṣé-er 0.5 ma-na KÙ.BABBAR ša a-na gám-ri-ku-nu ta-ad-nu 1 ma-na 5 GÍN KÙ.BABBAR i li-bi₄ KÙ.BABBAR ta-sú-ùḫ-ma iš-té-ni-iš 1.5 ma-na 5 GÍN KÙ.BABBAR a-dí u₄-mì-im a-nim ta-ma-kàr i-na lá i-da-i-ni ú ša-zu-za-tim ša a-bi₄-ni iš-tù ḫu-ra-ma a-ṣé-er a-bi₄-ni a-na kà-ni-iš té-ru-ba-ma a-bu-ni er-šu-um ú-kà-al-šu a-bu-ni tù-ni-ma <big_gap> um-ma a-ta-ma 1.5 ma-na 5 GÍN KÙ.BABBAR ša i-na li-bi₄ KÙ.BABBAR-pì-kà al-qé-ú a-na ší-im KÙ.AN ú-ra-dí-e ù 8 GÍN KÙ.KI ša a-lá-ba-am É.GAL-lúm i-na ku-ša-ra ik-sí-ú a-na-ku áš-qú-ul ša KÙ.BABBAR a-ta ta-at-bu-lu-ma a-na ší-im KÙ.AN mì-ma lá tù-ra-dí-ú ú a-na ku-ša-ra e-lá-ú-ma lá té-li-ú ú 8 GÍN KÙ.KI lá ta-áš-qú-lu ù gám-ra-am ma-dam a-na a-bi₄-ni ta-áš-ku-un ù KÙ.AN É.GAL-lam₅ tù-ša-áš-me-ma a-bu-ni a-na qá-qí-dí-ša ip-lá-aḫ-ma na-áš-pár-tám ša 14.16666 GÍN KÙ.KI a-bu-ni i-dí-na-ku-um ù i-na re-eš₁₅ na-áš-pár-tí-šu nu-ma-li-ma ni-dí-a-kum um-ma šu-ut-ma tù-ší-ša-ni-ma na-áš-pár-tám a-da-na-kum i-na a-lá-ak me-er-e-a ú tap-pá-e-kà ša-zu-za-tí-a ta-za-ku um-ma a-ta-ma a-za-ku